CELEX: C2007/315/17
Language: fi
Date: 2007-12-22 00:00:00
Title: Asia C-464/05: Yhteisöjen tuomioistuimen tuomio (neljäs jaosto) 25.10.2007 (Rechtbank van eerste aanleg te Hasseltin (Belgia) esittämä ennakkoratkaisupyyntö) — Maria Geurts ja Dennis Vogten v. Administratie van de BTW, registratie en domeinen ja Belgian valtio (EY 43 ja EY 56 artikla — Kansallinen verolainsäädäntö — Perintövero — Perheyhtiö — Vapautus verosta — Edellytykset — Tietyn työntekijämäärän työllistäminen jäsenvaltion jollain alueella)

22.12.2007   
            
            
               FI
            
            
               Euroopan unionin virallinen lehti
            
            
               C 315/11
            
         Yhteisöjen tuomioistuimen tuomio (neljäs jaosto) 25.10.2007 (Rechtbank van eerste aanleg te Hasseltin (Belgia) esittämä ennakkoratkaisupyyntö) — Maria Geurts ja Dennis Vogten v. Administratie van de BTW, registratie en domeinen ja Belgian valtio
   (Asia C-464/05) (1)
   
   (EY 43 ja EY 56 artikla - Kansallinen verolainsäädäntö - Perintövero - Perheyhtiö - Vapautus verosta - Edellytykset - Tietyn työntekijämäärän työllistäminen jäsenvaltion jollain alueella)
   (2007/C 315/17)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van eerste aanleg te Hasselt
   Pääasian asianosaiset
   
      Kantajat: Maria Geurts ja Dennis Vogten
   
      Vastaajat: Administratie van de BTW, registratie en domeinen ja Belgian valtio
   Oikeudenkäynnin kohde
   Ennakkoratkaisupyyntö — Rechtsbank van Eerste Aanleg — EY 43 ja EY 56 artiklan tulkinta — Jäsenvaltion eräällä hallintoalueella syntynyt perintö, joka käsittää toisessa jäsenvaltiossa olevan perheyhtiön osuudet ja tämän yhtiön saatavat — Vapauttaminen perintöverosta siinä tapauksessa, että kyseisen yhtiön palveluksessa on tällä hallintoalueella ollut vähintään viisi täysipäiväistä työntekijää kuolemaa edeltäneen kolmen vuoden aikana
   Tuomiolauselma
   Jos päteviä perusteita ei ole, EY 43 artikla on esteenä jäsenvaltion perintöverolainsäädännölle, jossa perheyritysten osalta säädetyn perintöverovapautuksen ulkopuolelle jätetään yritykset, joiden palveluksessa on perinnönjättäjän kuolinpäivää edeltäneiden kolmen vuoden aikana ollut vähintään viisi työntekijää jossain toisessa jäsenvaltiossa, vaikka tällainen vapautus myönnetään silloin, kun työntekijät ovat yrityksen palveluksessa jollain alueella ensiksi mainitussa jäsenvaltiossa.
   
      (1)  EUVL C 74, 25.3.2006.